
	Шешімге қосымша
Солтүстік Қазақстан облысы Тайынша ауданы мәслихатының  2024 жылғы      19 сәуірдегі    № 151/13 

Шешімге 1-қосымша
Солтүстік Қазақстан облысы Тайынша ауданы мәслихатының  2026 жылғы  29 сәуірдегі  № 482/31 





Солтүстік Қазақстан облысы Тайынша ауданында 
тұрғын үй көмегін көрсету мөлшері  мен қағидалары
[bookmark: z17]

1 бөлім. Жалпы бөлім

	1. Тұрғын үй көмегі Қазақстан Республикасының аумағында жалғыз тұрғын үй ретінде меншік құқығында тұрған тұрғын үйде тұрақты тіркелген, Тайынша  ауданында тұратын аз қамтылған отбасыларға (азаматтарға) (бұдан қызмет алушы), сондай-ақ мемлекеттік тұрғын үй қорынан тұрғын үйді және жеке тұрғын үй қорынан жергілікті атқарушы орган жалдаған тұрғын үйді жалдаушыларға (қосымша жалдаушыларға) жергілікті бюджет қаражаты есебінен:
          ағымдағы және жинақтаушы жарналар;
       коммуналдық қызметтерді және телекоммуникация желісіне қосылған телефон үшін абоненттік төлемақының өсуі бөлігінде байланыс қызметтерін тұтынуға;
        мемлекеттік тұрғын үй қорынан берілген тұрғынжайды және жеке тұрғын үй қорынан жергілікті атқарушы орган жалдаған тұрғынжайды пайдаланғаны үшін шығыстарды төлеуге беріледі.
         Көрсетілетін қызметті алушылардың тұрғын үй көмегін есептеуге қабылданатын шығыстары жоғарыда көрсетілген бағыттардың әрқайсысы бойынша шығыстардың жиыны ретінде айқындалады.
	2.Тұрғын үй көмегінің тағайындалуы «Солтүстік Қазақстан облысы Тайынша ауданы әкімдігінің жұмыспен қамту және әлеуметтік бағдарламалар бөлімі» коммуналдық мемлекеттік мекемесімен (бұдан әрі-қызмет беруші) көрсетіледі. 

2 бөлім. Тұрғын үй көмегін көрсету мөлшері мен тәртібі

3. Қызмет алушының жиынтық табысын қызмет беруші Қазақстан Республикасы өнеркәсіп және құрылыс министрінің 2023 жылғы                                       8 желтоқсандағы № 117 «Тұрғын үй көмегін ұсыну қағидаларын бекіту туралы» бұйрығына (Нормативтік құқықтық актілерді мемлекеттік тіркеу тізілімінде                    № 33763 болып тіркелген) сәйкес есептеледі. 
4. Тұрғын үй көмегі ағымдағы және жинақтау жарналарын,  коммуналдық қызметтерді және телекоммуникация желісіне қосылған телефон үшін абоненттік төлемақының өсуі бөлігінде байланыс қызметтерін тұтынуға, мемлекеттік тұрғын үй қорынан берілген тұрғынжайды және жеке тұрғын үй қорынан жергілікті атқарушы орган жалдаған тұрғынжайды пайдаланғаны үшін, шығыстарды төлеу сомасы мен  көрсетілетін қызмет алушылардың осы мақсаттарға жұмсайтын шығыстарының белгілеген шекті жол берілетін көрсетілетін қызметті алушы жиынтық табысының 5 (бес) пайызы мөлшерінде деңгейінің арасындағы айырма ретінде  айқындалады.
          Тұрғын үй көмегінің мөлшері көрсетілетін қызметті берушімен Қағидалардың    4-1 тармағына сәйкес есептеледі. 
5. Қызмет алушы (немесе оның сенімхат негізіндегі, заңнамаға, сот шешіміне не әкімшілік актіге сәйкес өкілеттігі бар өкілі) тұрғын үй көмегін   тағайындау үшін тоқсан сайын бір рет Қазақстан Республикасының Үкіметтік корпорациясына немесе «электрондық үкімет» веб-порталы  арқылы өтініш береді. Өтініш беру алдыңғы тоқсаннан кейінгі айдың 25-інен бастап жүзеге асырылады.
Құжаттарды қарау және тұрғын үй көмегін көрсету туралы шешім қабылдау мерзімі немесе Мемлекеттік корпорациядан құжаттардың толық жиынтығын қабылдаған күннен бастап немесе «электрондық үкімет»                     веб-порталы арқылы бас тарту туралы дәлелді жауап 6 (алты) жұмыс күнін құрайды.
6.  Тұрғын үй көмегін тағайындау толық ағымдағы тоқсанға жүргізіледі, бұл ретте көрсетілетін қызметті алушының жиынтық табысы және коммуналдық қызметтерге арналған шығыстар өткен тоқсан үшін есепке алынады.
7. Тұрғын үй көмегі көрсетілген жеткізүшілердің ағымдағы және жинақтаүшы жарналар бойынша ай сайынғы  шығындарға арналған шоттары және коммуналдық қызметтерді төлеуге арналған шоттары негізінде қызмет алуныға бюджет қаражаты есебінен көрсетіледі.
8. Қызмет алушыға тұрғын үй көмегін тағайындау тиісті қаржы жылына арналған аудандық бюджетте көзделген қаражат шегінде жүзеге асырылады
9. Қызмет алушыға тұрғын үй көмегін төлеуді қызмет беруші екінші деңгейдегі банктер арқылы есептелген сомаларды қызмет алушылардың жеке шоттарына аудару жолымен жүзеге асырады.

